Krestalcionoj

Megaceryle aŭ Krestalcionoj estas genro de alcionoj, kiu apartenas al subfamilio Ceriledoj, alinome akvalcionoj. Tiuj ĉi birdoj estas tre grandaj, la plej grandaj en sia subfamilio. La sola grupo de alcionoj kompareble aŭ pli grandaj estas la genro Dacelo (kukabaraoj) en subfamilio arbalcionoj.

Priskribo
Kiel la kutima nomo sugestas, krestalcionoj havas distingan elstaran kreston. Iliaj plumaroj ne estas aparte brilkoloraj: dominantaj koloroj estas ardezgriza kaj blanka, kun ioma aldono de oĥreca aŭ rufa en certaj specioj. Kutime la grizan koloron havas supraj partoj de la plumaro, ne multe markitaj ĉe la du amerikaj specioj, sed tre punktitaj je blanko ĉe la azia Kresta akvalciono kaj la afrika Giganta akvalciono. La subaj partoj povas esti blankaj aŭ ruĝecaj, kaj ĉiuj specioj havas kontrastan brustozonon krom la masklo de Ruĝventra akvalciono. Ĝuste je kolorigo de malsupraj partoj de la plumaro, aparte de brusto kaj ventro, estas rimarkebla seksa duformismo de tiuj ĉi birdoj.

 Dieto kaj konduto 
Kiel ĉiuj akvalcionoj, krestalcionoj estas specialistaj fiŝomanĝantoj. 
La alcionoj de la genro Megaceryle ofte embuskas sidante vertikale sur arbobranĉoj super la akvo kaj rigardante en la akvon por ĉaso. Vidinte la taŭgan predon, la birdo plonĝas rapide en la akvon kaj kaptas ĝin per sia longa beko, post kio flugas reen al sia gvatejo por mortigi kaj manĝi ĝin. Plej ofte la predo iĝas fiŝoj, sed ankaŭ iam kaptatas krustuloj, ranoj, akvaj insektoj kaj aliaj taŭgograndaj animaloj.

Tiuj birdoj nestas en horizontalaj tuneloj faritaj en riverbordo aŭ sablejo. Ambaŭ gepatroj elfosas la tunelon, kovas la ovojn kaj manĝigas la idaron.

 Origino kaj taksonomio 

Originale krestalcionoj estis konsiderata parto de genro Ceryle. La apartan genron unue proponis germana naturalisto Johann Jakob Kaup en 1848. 
La tipa specio estas deklarita kresta akvalciono, pli precize la subspecio Megaceryle lugubris guttulata. 
Post movo de la kvar krestalcionaj specioj en ĝin, Ceryle restis monotipa. Fakte, Ceryle pli proksimas al Amerikaj verdaj alcionoj ol al kolumalcionoj.

La nomo Megaceryle simpla aldono de antikva greka vorto megas, t.e. "granda", al la nomo Ceryle.

Iam estis supozo, ke Megaceryle aperis en la Nova Mondo el specializita fiŝomanĝanta alcedineda praulo, kiu trapasis la Beringan markolon kaj de kiu devenas ankaŭ la Amerikaj verdaj alcionoj nome Chloroceryle. Tamen, plej verŝajne ĝi estis erara. 
Nuntempe oni trovas pli verŝajna ke la genro aperis en la Malnova Mondo, probable en Afriko, kaj estis la komuna praulo de koluma kaj ruĝventra akvalcionoj kiu trapasis la oceanon.Moyle, Robert G. (2006): A Molecular Phylogeny of Kingfishers (Alcedinidae) With Insights into Early Biogeographic History. Auk 123(2): 487–499. HTML plena teksto (sen bildoj) 

 Specioj 
Laŭ la nuna sistematiko la genro enhavas 4 speciojn:
 Bildo  Scienca nomo  Kutima nomo  Distribuo120px|thumb|left|Iĉo 
120px|thumb|left|Ino  Megaceryle lugubris  Kresta akvalciononorda Bharato, Bangladeŝo, norda Hindoĉinio, Sudeosta Azio kaj Japanio
180px120px|thumb|left|Iĉo 
120px|thumb|left|Ino  Megaceryle maxima  Giganta akvalcionoAfriko: de Liberio ĝis norda Angolo kaj uesta Tanzanio, ankaŭ insulo Bioko, Senegalo, kaj de Gambio norden ĝis Etiopio kaj suden ĝis Sudafriko
180px120px|thumb|left|Iĉo 
120px|thumb|left|Ino  Megaceryle torquata  Ruĝventra akvalcionoDe la plej sudeostaj partoj de Teksaso en Usono, tra tuta Centra kaj Suda Ameriko ĝis Tierra del Fuego
180px120px|thumb|left|Iĉo 
120px|thumb|left|Ino  Megaceryle alcyon  Koluma akvalcionoNorda Ameriko: Kanado, Alasko, kaj Usono; vintrejoj en Meksiko, Centra Ameriko kaj la plej nordaj partoj de Sudameriko
180px

 Referencoj 

 Literaturo 

 Hilty, Steven L. (2002): Birds of Venezuela. ISBN 0-7136-6418-5
 Moyle, Robert G. (2006): A Molecular Phylogeny of Kingfishers (Alcedinidae) With Insights into Early Biogeographic History. Auk 123(2): 487–499. HTML plena teksto (sen bildoj)

Kategorio:Alcededoj
Kategorio:Birdoj de Afriko
Kategorio:Birdoj de Azio
Kategorio:Birdoj de Ameriko
Kategorio:Birdoj de Eŭropo